OpenLLM-France/wikimedia huggingface dataset:
# Ware für Katalonien

Ware für Katalonien (traduïble com a "Béns per a Catalunya") és una pel·lícula en blanc i negre de la República Democràtica Alemanya, dirigida per Richard Groschopp i estrenada l'any 1959.

## Argument

El 1959, la Policia Popular Alemanya (Deutsche Volkspolizei) s'adona d'un fet estrany: la demanda local d'instruments òptics augmenta mentre que les comandes de l'estranger disminueixen bruscament. Diversos detectius posen en marxa una investigació, revelant que un criminal de l'Alemanya Occidental, anomenat Hasso Teschendorf, ha estat falsificant documents i utilitzant-los per a obtenir il·legalment les mercaderies, que va venent a l'exèrcit espanyol i als clients de Barcelona. Després d'una llarga caça, el contrabandista és arrestat just abans que aconsegueixi fugir cap a Berlín Occidental.

## Repartiment

* Wilfried Ortmann com a Hasso Teschendorf
* Fritz Diez com a capità Gerner
* Werner Dissel com a porter
* Peter Sturm com a senyor Dupont
* Gerd Michael Henneberg com a empresari
* Manfred Krug com a contrabandista
* Eva-Maria Hagen com a Marion Stöckel
* Hanna Rimkus com a Sabine Falk
* Hartmut Reck com a Schellenberg
* Heinz-Dieter Knaup com a Hasselbach
* Ivan Malré com a Bob Georgi
* Carola Braunbock com a Charlotte Gansauge
* Dom de Beern com a inspector
* Albert Garbe com a Bachmann
* Herbert Grünbaum com a Rösli
* Hubert Hoelzke com a client
* Walter Jupé com a Erwin

## Producció

El 1957, el criminal germanooccidental Hasso Schützendorf va organitzar un complex frau: els seus socis, utilitzant documents falsificats, van aconseguir prendre possessió de tot el material d'instruments òptics produïts per la fàbrica Zeiss de Jena, Alemanya Oriental, i els va vendre a clients de Barcelona. Schützendorf va aconseguir escapar de la justícia, instal·lant-se a Mallorca, on va viure com a home ric fins a la seva mort el 2003. La pel·lícula es basa en aquest incident tot i que, a la pel·lícula, el vilà Teschendorf acaba sent detingut per les autoritats de la República Democràtica Alemanya.

## Recepció

El director Richard Groschopp va ser guardonat amb el Premi d'Art de la República Democràtica Alemanya el 1959 pel seu treball a la pel·lícula. Més tard va rebre una carta de Schützendorf, que li va escriure «Benvolgut Groschopp, si us plau, sigui més realista la propera vegada... Arrestar-me just abans d'arribar a la porta de Brandenburg? Qui t'ha volgut enganyar?».
El lexicó de la pel·lícula alemanya la va descriure com «una pel·lícula de crim ben feta, amb una actuació notòria».

## Referències

* 1 2 3 «Ware für Katalonien» (en alemany). Filmportal.de. [Consulta: 4 maig 2020].
* ↑ «Ware für Katalonien» (en alemany). Progres-Film.de. [Consulta: 4 maig 2020].
* ↑ «Ware für Katalonien» (en alemany). Zweitausendeins.de. [Consulta: 4 maig 2020].
# Vérissey

Vérissey és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 50 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 97 | 105 | 97 | 86 | 69 | 58 | 50 |
| A partir de 1990: Població sense dobles comptes |||||||
# Wadi Al Shatii

El districte de Wadi Al Shatii (àrab: شعبية وادي الشاطئ, xaʿbiyya wādī ax-Xāṭiʾ) és un dels vint-i-dos districtes de Líbia. La seva capital és la ciutat de Birak. Posseeix fronteres internacionals amb Algèria, més precisament amb la província d'Illizi. El 2006 tenia 78.532 habitants.

## Referències

* ↑ cita web |url= http://statoids.com/uly.html |títol=Districts of libya| editorial= statoids.com |dataaccés= 21 de març de 2011|idioma=anglès
# Wilfrido Vargas

Wilfrido Radamés Vargas Martínez (Altamira, 24 d'abril de 1949) és un cantant, compositor i trompetista dominicà de merengue.

## Discografia

* Wilfrido 86, 1986
* Vida, Cancion y Suerte, 1987
* Medicina 86, 1989
* Mas Que Un Loco, 1990
* Wilfrido Vargas, 1991
* Abusadora, 1993
* Itinerario, 1993
* Wilfrido Vargas & Sandy Reyes, 1994
* El Funcionario, 1994
* El Africano, 1994
* La Medicina, 1994
* El Extraterrestre, 1995
* Usted Se Queda Aquí, 1996
* Y Sus Consentidas, 1996
* Hoy, 1997
* El Africano, 1999
* Wilfrido Vargas [BMG], 2000
* www.wilfrido-vargas.com, 2000
* Música, 2001
* Amor Casual, Vol. 10, 2001
* Usted Se Queda Aquí, Vol. 8, 2001
* Dos Generaciones, 2002
* El Único, 2002
# Wilfried Cretskens

Wilfried Cretskens (Herk-de-Stad, 10 de juliol de 1976) és un ciclista belga que fou professional entre 1998 i primers de 2012.
La seva principal victòria com a professional és el Tour de Qatar de 2007.

## Palmarès

* 1997
** 1r a la Volta a Limburg amateur
* 1999
** 1r a la Fletxa de Namur
* 2003
** 1r al Gran Premi Briek Schotte
* 2004
** 1r al Gran Premi Briek Schotte
* 2007
** 1r al Tour de Qatar

### Resultats al Tour de França

* 2005. Abandona (15a etapa)
* 2006. Abandona (11a etapa)

### Resultats a la Volta a Espanya

* 2001. 116è de la classificació general

## Referències

* ↑ «Wilfried Cretskens raccroche à 36 ans», 24-02-2012. [Consulta: 24 febrer 2012].

## Enllaços externs

* Fitxa a sitiodeciclismo.net
# Weneg

Weneg fou un faraó de l'antic Egipte, de la dinastia II. No és clar si va governar sobre tot Egipte com a successor de Ninetjer o no, si va rebre el Baix Egipte per herència o per acord, o se'n va apoderar per força. El papir de Torí diu que va morir als 54 anys.
El seu nom d'Horus no es coneix. Les gerres de pedra trobades amb la inscripció donen el nom d'Horus d'un faraó com a Hwt-k3 Hrw S3 (Horus Sa o Horus Za), que podria pertànyer a aquesta època, ja que no pot ser identificat al Sanakht de la tercera dinastia ni probablement amb cap dels successors de Qa'a a la primera. S'ha proposat (Helck) que Za o Sa fos el seu nom d'Horus, i si així fos Weneg i Za serien la mateixa persona. En tot cas, Za seria un faraó que va seguir Ninetjer o Weneg, però no gaire allunyat. Algunes inscripcions suggereixen que el nom d'Horus de Khasekhemui hagués pogut ser Weneg o Sened, però per ara no es pot afirmar que no es tracti de sobirans diferents. Peter Kaplony identifica el nom d'Horus de Weneg a la pedra del Caire, on llegeix Wngsekhemwy (Unegsekhemui), cosa que faria que Za fos un sobirà diferent completament. Una altra hipòtesi de Kaplony és assimilar Horus Za amb el njswt-bity (Nesut-biti) Wr-Za-Khnwm com el predecessor i pare de Djoser, cosa que faria Za monarca de la III dinastia.
El seu nom nebti i nesut-biti de Weneg o Ueneg apareix en una dotzena d'inscripcions, de les quals 7 prop de la piràmide de Djoser i unes 3 en una tomba de Saqqara (una altra no té origen conegut). El seu nom apareix en alguns documents com a Wadjnes ('Llengua fresca') en lloc del correcte Wng (Weneg). Aquest nom apareix en gerres de l'època de Peribsen, que fan pensar a Helck que es parla del futur rei que més tard apareix sota aquest nom. Manethó li diu Tlas (transcripció fonètica de Wadjnes que es llegeix "ougotlas"). A la llista d'Abidos, és Uaznes, igual que a la de Saqqara. Al papir de Torí no es pot llegir. Alguns experts l'identifiquen amb Sekhemib, però no n'hi ha cap prova concloent. Kaplony llegeix el seu nom com a Seshen.
El seu regnat degué ser curt, potser només d'un parell d'anys. W. Barta li'n dona uns cinc. Manethó li atribueix, això no obstant, 17 anys. Per la seva posició a la pedra del Caire, no podria excedir de 10 o 12 anys.
La seva tomba no s'ha trobat, però se suposa que pogués estar a Saqqara. A la mastaba S3014, s'ha trobat el seu nom, però no s'ha establert que fos la seva tomba, ja que el nom del propietari a les inscripcions de la mastaba no s'ha conservat.
El seu successor (sense comptar la ubicació incerta de Za, si correspon a aquest període) fou Sened.
# WinBack

WinBack (conegut com a Operation: Winback a Austràlia i Europa) és un videojoc d'acció en tercera persona desenvolupat per l'estudi Omega Force de Koei per la Nintendo 64 el 1999 i PlayStation 2 el 2001. Un segon joc sense història relacionada, WinBack 2: Project Poseidon, produït per Cavia per la PlayStation 2 i Xbox, va ser llançat el 25 d'abril de 2006.
La història segueix a Jean-Luc Cougar, un agent secret que s'infiltra al centre de comandaments de satèl·lits per làser. La jugabilitat gira al voltant del seu innovador mètode de coberta, en el qual el jugador es cobreix darrere de les cantonades i després surt disparant. El jugador no es pot moure mentre es dispara; en canvi, la palanca de control s'utilitza per apuntar, una tasca que es fa més fàcil pel fet que cada arma està equipada amb una mira làser.
El mètode de coberta de WinBack finalment va passar a influir més tard en diversos shooters, incloent Metal Gear Solid 2: Sons of Liberty (2001) i Kill Switch (2003), que al seu torn va influir en els jocs de Gears of War (2006). Des de llavors, el sistema de cobertura ha esdevingut un element bàsic dels shooters en tercera persona. WinBack també va aparèixer amb una mira làser mecànica que més tard es va incorporar en jocs d'acció com Metal Gear Solid 2 i Resident Evil 4 (2005), i, al seu torn, també es convertiria en un element bàsic dels shooters en tercera persona.

## Argument

Un grup terrorista anomenat "Crying Lions" pren el control d'una arma làser espacial. S'utilitza per atacar una instal·lació militar que allotja els controls a l'arma, anomenada sistema GULF. El líder dels terroristes s'autoanomena Coronel Kenneth Coleman. El secretari de Defensa es posa en contacte amb l'equip especial d'acció (SCAT) a les seves ordres: entren al complex GULF i el recuperen. Jean-Luc Cougar forma part de l'equip i l'últim en escapar de l'helicòpter abatut. El jugador pren el control de Jean-Luc mentre salta un mur i entra en un aparcament. L'equip està repartit per tot el complex i ha de trobar-los i destruir el centre de control de satèl·lits abans que el làser de satèl·lit GULF pugui recarregar-se i disparar-se de nou. Al llarg del camí, s'enfrontarà a diverses trampes làser, trencaclosques, nius de metralladores, emboscades i laberints. S'enfronta a una sèrie de caps que culminen amb la lluita final contra el cap final (contra el cònsol de Kenneth Coleman, Cecile).

## Referències

* 1 2 «Gaming's most important evolutions». GamesRadar, 08-10-2010. [Consulta: 9 octubre 2010].
* 1 2 3 Gordon, Shawn. «Greatest "Retro" Console Games of All Time». Game Informer, 11-10-2009. Arxivat de l'original el 12 de gener 2016. [Consulta: 15 setembre 2011].

## Enllaços externs

* Official site (Archived)
* WinBack (N64) at GameRankings
* WinBack (PS2) at GameRankings
# Wilmington (Carolina del Nord)

Wilmington és una població dels Estats Units a l'estat de Carolina del Nord. Segons el cens del 2008 tenia 101.350 habitants.

## Demografia

Segons el cens del 2000, Wilmington tenia 75.838 habitants, 34.359 habitatges i 17.351 famílies. La densitat de població era de 714,2 habitants per km².
Dels 34.359 habitatges en un 20,4% hi vivien nens de menys de 18 anys, en un 33,5% hi vivien parelles casades, en un 14% dones solteres, i en un 49,5% no eren unitats familiars. En el 36,6% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,77.
Per edats la població es repartia de la següent manera: un 18,4% tenia menys de 18 anys, un 17,2% entre 18 i 24, un 28,5% entre 25 i 44, un 20,6% de 45 a 60 i un 15,3% 65 anys o més.
L'edat mediana era de 34 anys. Per cada 100 dones de 18 o més anys hi havia 85 homes.
La renda mediana per habitatge era de 31.099 $ i la renda mediana per família de 41.891 $. Els homes tenien una renda mediana de 30.803 $ mentre que les dones 23.423 $. La renda per capita de la població era de 21.503 $. Entorn del 13,3% de les famílies i el 19,6% de la població estaven per davall del llindar de pobresa.

## Persones

* Edward Snowden (1983), informàtic, denunciant dels programes americans i britànics de vigilànica de la internet

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilmington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Wilmington». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Wyoming (Nova York)

Wyoming és una població dels Estats Units a l'estat de Nova York. Segons el cens del 2000 tenia 513 habitants.

## Demografia

Segons el cens del 2000, Wyoming tenia 513 habitants, 176 habitatges, i 133 famílies. La densitat de població era de 295,6 habitants per km².
Dels 176 habitatges en un 44,9% hi vivien nens de menys de 18 anys, en un 60,2% hi vivien parelles casades, en un 10,2% dones solteres, i en un 24,4% no eren unitats familiars. En el 17,6% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,33.
Per edats la població es repartia de la següent manera: un 32,6% tenia menys de 18 anys, un 6,4% entre 18 i 24, un 30,2% entre 25 i 44, un 20,1% de 45 a 60 i un 10,7% 65 anys o més.
L'edat mediana era de 33 anys. Per cada 100 dones de 18 o més anys hi havia 92,2 homes.
La renda mediana per habitatge era de 38.750 $ i la renda mediana per família de 46.875 $. Els homes tenien una renda mediana de 34.643 $ mentre que les dones 25.357 $. La renda per capita de la població era de 14.925 $. Entorn del 6,4% de les famílies i el 6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wyoming». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Wyoming». American Fact Finder. Oficina del Cens dels Estats Units, 12-01-2010.
# Wubbo Ockels

Wubbo Johannes Ockels (Almelo, Overijssel, 28 de març de 1946 − Ámsterdam, 18 de maig de 2014) va ser un físic i astronauta neerlandès. El 1985 va participar en un vol del transbordador espacial, convertint-se en el primer i únic ciutadà neerlandès a l'espai, fins al vol de l'astronauta André Kuipers, a l'Estació Espacial Internacional en el 2004. Ockels va ser professor del Aerospace for Sustainable Engineering and Technology a la Universitat Tècnica de Delft.
Wubbo Ockels va néixer el 28 de març 1946 en Almelo però considerava Groningen la seva ciutat natal. Va obtenir el seu grau de Mestratge el 1973 i posteriorment un doctorat en física i matemàtiques el 1978 a la Universitat de Groningen.
Ockels va ser el primer astronauta neerlandès, perquè encara que està precedit pel nascut als Països Baixos però naturalitzat nord-americà Lodewijk van den Berg, l'adquisició de la nacionalitat nord-americana fa que es perdi la neerlandesa.

## Referències

* ↑ «Fallece Wubbo Ockels, el primer astronauta holandés que viajó al espacio» (en castellà). La Vanguardia, 18-05-2014 [Consulta: 26 gener 2016].
# Zire

Zire (Sîshëë), també coneguda com a Nerë, és una llengua austronèsia parlada majoritàriament a l'àrea tradicional d'Ajië-Aro, al municipis de Bourail i Moindou, a la Província del Nord, Nova Caledònia. Sovint considerada una varietat dialectal de l'ajië. Tenia 4 parlants i es va extingir el 2006

## Referències

* ↑ Fitxa del Zire a Ethnologue
# Zirconolita

La zirconolita és un mineral de la classe dels òxids.

## Característiques

La zirconolita és un òxid de fórmula química CaZrTi₂O₇. És un òxid complex de zirconi i titani amb tres politips coneguts: 2M, 3O i 3T. La seva duresa a l'escala de Mohs és 5,5, i cristal·litza en el sistema ortoròmbic. És un mineral relacionat amb la laachita.
Segons la classificació de Nickel-Strunz, la zirconolita pertany a «04.DH: Òxids amb proporció Metall:Oxigen = 1:2 i similars, amb cations grans (+- mida mitjana); plans que comparteixen costats d'octàedres» juntament amb els següents minerals: brannerita, ortobrannerita, thorutita, kassita, lucasita-(Ce), bariomicrolita, bariopiroclor, betafita, bismutomicrolita, calciobetafita, ceriopiroclor, cesstibtantita, jixianita, hidropiroclor, natrobistantita, plumbopiroclor, plumbomicrolita, plumbobetafita, estibiomicrolita, estronciopiroclor, estanomicrolita, estibiobetafita, uranpiroclor, itrobetafita, itropiroclor, fluornatromicrolita, bismutopiroclor, hidrokenoelsmoreïta, bismutostibiconita, oxiplumboromeïta, monimolita, cuproromeïta, stetefeldtita, estibiconita, rosiaïta, liandratita, petscheckita, ingersonita i pittongita.

## Formació i jaciments

Va ser descoberta al massís d'Afrikanda, a la Península de Kola, óblast de Múrmansk (Rússia). Ha estat descrita en més d'un centenars de jaciments més distribuïts arreu del planeta.

## Referències

* ↑ «Zirconolite» (en anglès). Mindat. [Consulta: 26 abril 2017].
# Waltalingen

Waltalingen és un municipi del cantó de Zúric (Suïssa), situat al districte d'Andelfingen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Zosterop de Gizo

El zosterop de Gizo (Zosterops luteirostris) és un ocell de la família dels zosteròpids (Zosteropidae).

## Hàbitat i distribució

Habita els boscos de l'illa de Gizo, a les Salomó centrals.

## Referències

* ↑ «Zosterop de Gizo». Cercaterm. TERMCAT, Centre de Terminologia. Rev. 20/12/2021(català)
# Zosterop d'ulleres negres

El zosterop d'ulleres negres (Zosterops anomalus) és un ocell de la família dels zosteròpids (Zosteropidae).

## Hàbitat i distribució

Viu a la vegetació secundària dels turons de sud-oest de Sulawesi.

## Referències

* ↑ «Zosterop d'ulleres negres». Cercaterm. TERMCAT, Centre de Terminologia. Rev. 20/12/2021(català)
# Waterpolo al Campionat del Món de natació de 1973

La competició de waterpolo al Campionat del Món de natació de 1973 es realitzà al complex esportiu de les Piscines Tašmajdan de Belgrad (República Federal Socialista de Iugoslàvia) entre els dies 1 i 9 de setembre de 1973.

## Equips participants

| GRUP A Austràlia Mèxic Països Baixos Regne Unit Iugoslàvia Unió Soviètica | GRUP B Espanya Hongria Israel Itàlia Romania | GRUP C Bulgària Cuba Estats Units Grècia RFA |

## Resum de medalles

| Event | Or | Plata | Bronze |
| competició masculina | Hongria | Unió Soviètica | Iugoslàvia |

## Medaller

| Posició | País | Or | Plata | Bronze | Total |
| 1 | Hungary | 1 | 0 | 0 | 1 |
| 2 | Unió Soviètica | 0 | 1 | 0 | 1 |
| 3 | Iugoslàvia | 0 | 0 | 1 | 1 |
| Total | Total | 1 | 1 | 1 | 3 |
# Waterpolo al Campionat del Món de natació de 1982

La competició de waterpolo al Campionat del Món de natació de 1982 es realitzà al complex esportiu de les Piscines Alberto Vallarino de Guayaquil (Colòmbia).

## Resum de medalles

| Event | Or | Plata | Bronze |
| competició masculina | Unió Soviètica | Hungary | RFA |

## Medaller

| Posició | País | Or | Plata | Bronze | Total |
| 1 | Unió Soviètica | 1 | 0 | 0 | 1 |
| 2 | Hungary | 0 | 1 | 0 | 1 |
| 3 | RFA | 0 | 0 | 1 | 1 |
| Total | Total | 1 | 1 | 1 | 3 |

## Bibliografia

* HistoFINA (Volume II, 1908-2001) p. 14
# Wehrlita

La wehrlita és una roca ultramàfica i ultrabàsica formada per olivina i clinopiroxè. Es troba inclosa en el grup de roques conegudes com a peridotites. Tècnicament les wehrlites també poden incloure un percentatge petit d'ortopiroxè, així com altres minerals accessòris: ilmenita, cromita, magnetita, plagiòclasi, espinel·la o granat.

## Localització

Les wehrlites se solen trobar com a xenòlits mantèl·lics i en ofiolites. També es poden trobar intercalades en grabres o norites estratificades. Alguns meteorits han estat classificats com a wehrlites, per exemple el meteorit NWA 4797.

## Etimologia

El nom de wehrlita prové d'Alois Wehrle, nascut l'any 1791 a Kroměříž, República Txeca. Va ser un professor de l'escola de mines d'Hongria (Ungarische Bergakademie) a Banská Štiavnica.

## Referències

* 1 2 «Glossary: Wehrlite». Imperial College. [Consulta: 12 gener 2013].
* ↑ «NWA 4797». http://curator.jsc.nasa.gov.+[Consulta: 12 gener 2013].
* ↑ «Department of Mineralogy and Petrography». uni-miskolc.hu. Arxivat de l'original el 13 d’abril 2014. [Consulta: 12 gener 2013].
* ↑ «ADB:Wehrle, Alois». WikiSource. [Consulta: 12 gener 2013].
# Zabaltza

Zabaltza (en basc, cooficialment en castellà Zabalza) és un municipi de Navarra, a la comarca de Cuenca de Pamplona, dins la merindad de Pamplona. Limita al nord amb Ziritza, Etxauri i Etxarri, a l'oest amb Vidaurreta i Belaskoain i a l'est amb Zizur Zendea. És format pels concejos d'Arraiza, Ubani i Zabalza.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 141 | 150 | 155 | 156 | 164 | 162 | 169 | 171 | 186 | 188 | 202 |
| Fonts: Zabalza<>Zabaltza i Institut d'Estadística de Navarra |||||||||||
# Zabaikàlskoie

Zabaikàlskoie (en rus: Забайкальское) és un poble del krai de Khabàrovsk, a Rússia, que el 2018 tenia 442 habitants. Pertany al districte rural de Viàzemski.

## Referències

* ↑ Центральная библиотека им. Н. Островского
# Zabaikàlets

Zabaikàlets (en rus: Забайкалец) és un poble de l'óblast de Sakhalín, a l'Extrem Orient de Rússia, que el 2013 tenia 203 habitants. Pertany al districte de Poronaisk.

## Referències

* ↑ Топонимический словарь Сахалинской области. Дальневосточное книжное издательство. Сахалинское отделение. ISBN 5-7440-0136-0.
* ↑ Высоков М. С., Голубев В. А., Кожухова Т. М., Колесников Н. А., Лопачёв А. М., Тварковский Л. С.. История Сахалинской области с древнейших времён до наших дней.
# Torre de Can Calderó

La Torre de Can Calderó és una obra d'Alella (Maresme) declarada Bé Cultural d'Interès Nacional.

## Descripció

Torre de vigilància de planta quadrada adossada a la part nord de l'edificació principal de Can Calderó. Consta de planta baixa i dos pisos i té un cos més elevat per a la caixa d'escala, fruit d'una transformació i després d'haver eliminat la coberta original a quatre aigües. Tant la torre principal com la secundària estan coronades per merlets esglaonats. L'aspecte actual és fruit d'una remodelació moderna quan es practiquen les actuals obertures amb els brancals, ampits i llindes de pedra granítica treballada.

## Referències

* ↑ «Torre de Can Calderó». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Padang

Padang és la capital de la província de Sumatra Occidental, Indonèsia. Situada a la costa occidental de l'illa de Sumatra, a la desembocadura de l'Aran, en una badia ben protegida que ha contribuït a la importància del seu port. Té una àrea de 694.96 km² i una població de més de 750.000 persones, principalment parlants de la llengua minangkabau. Exporta cafè, te, espècies, cautxú i carbó. Hi ha indústria del ciment.
Des del segle xvi, Padang ha estat un centre de comerç. Es conreava pebre i es comerciava amb l'Índia, Portugal, el Regne Unit i els Països Baixos. A partir del 1663, quan la ciutat queia sota l'autoritat dels holandesos, aquest centre s'intensificà.
La ciutat va estar sota l'autoritat britànica dues vegades, la primera durant la guerra entre el Regne Unit i els Països Baixos (1781-1784) i una altra vegada quan el Regne Unit gestionava l'àrea per als Països Baixos durant les guerres napoleòniques (1795-1815). Després la ciutat es transferia altra vegada als Països Baixos. Fins aproximadament l'any 1780 el producte que més es comerciava era l'or que s'extreia de les mines de la regió. Quan les mines s'esgotaren, l'èmfasi es canvià per a uns altres productes com el cafè, sal i teixits.